CELEX: 62011TN0664
Language: hu
Date: 2011-12-27 00:00:00
Title: T-664/11. sz. ügy: 2011. december 27-én benyújtott kereset — Spa Monopole kontra OHIM — Royal Mediterranea (THAI SPA)

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/16
            
         2011. december 27-én benyújtott kereset — Spa Monopole kontra OHIM — Royal Mediterranea (THAI SPA)
   (T-664/11. sz. ügy)
   2012/C 65/31
   A keresetlevél nyelve: francia
   
      Felek
   
   
      Felperes: Spa Monopole Spa Monopole, compagnie fermière de Spa SA/NV (Spa, Belgium) (képviselők: L. De Brouwer, E. Cornu és E. De Gryse ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Royal Mediterranea, SA (Madrid, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2011. október 20-án az R 1276/2010-4. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: Royal Mediterranea, SA.
   
      Az érintett közösségi védjegy: a „THAI SPA” szóvédjegy a 16., 41. és 43. osztályba tartozó áruk és szolgáltatások tekintetében.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „SPA” és a „Les Thermes de Spa” Benelux szóvédjegyek a 32. és 42. (jelenleg a 44.) osztályba tartozó áruk és szolgáltatások tekintetében.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 8. cikke (1) bekezdése b) pontjának megsértése, mivel a fellebbezési tanács nem fogadta el a bejelentett védjegynek a 43. osztály vonatkozásában megjelölt „vendéglátási (élelmezés) szolgáltatások” és a „SPA” Benelux szóvédjegy vonatkozásában megjelölt „ásványvizek és szénsavas vizek és más alkoholmentes italok; szörp és készítmények italok előállításához” közötti hasonlóságot; az említett 207/2009 rendelet 8. cikke (5) bekezdésének megsértése, mivel a negyedik fellebbezési tanács nem fogadta el a 32. osztály vonatkozásában a „SPA” védjegy és a 43. osztály vonatkozásában a „THAI SPA” védjegy közötti „kapcsolat” fennállását, továbbá a védelemhez való jog megsértése és az említett 207/2009 rendelet 75. cikkének megsértése.